### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

FOKUS på SIKKER SKOLEVEJ: I forbindelse med sortpletudpegning 2019 blev 35 kryds og 74 strækninger udpeget som uheldsbelastede. I den endelige udpegning blev 15 kryds og fem strækninger udvalgt som dem med det største potentiale for at nedbringe antallet af uheld. Der er udarbejdet løsningsforslag hertil, til en samlet omkostning på 15-17 mio. kr.

I budgetforliget for 2021, blev afsat en pulje på 5 mio. kr. årligt i 2021-2024 (i alt 20 mio. kr.) med henblik på at fremme trafiksikkerheden, men herunder også til indsatser på skole- og fritidsveje. Sortpletanalysen tager udgangspunkt i antallet af uheld og muligheden for med fysiske tiltag at nedbringe antallet af uheld. Trafiksikkerhedsarbejdet kan dog også fokuseres på forskellige temaer, så som uheld med blødetrafikanter, cyklister og fodgængere, kampagner og adfærd og skoleveje, for at nævne nogle af de væsentlige.

Med de midler der er afsat i 2021-24, vil forventeligt en stor del af de sorte pletter i udpegning kunne afhjælpes, men da pengene ligeledes skal bruges i forhold til skole- og fritidsveje og på steder, hvor der færdes mange børn og unge, er det vurderet, at man med de 20 mio. kr. ikke vil kunne udbedre alle de sorte pletter. Oplevet tryghed opfattes af mange som det samme som trafiksikkerhed. Tryghed er dog ikke noget vi kan sætte tal på, på samme måde som med uheld. Det er dog derfor vigtigt også at se på trygheden på vej og stinettet. Der er flere steder med udfordringer, hvor bløde trafikanter føler sig utrygge.

**Eventuelle input til hvem, hvad, hvordan og hvor mange ressourcer**

Venstre har en ambition om at alle skoleveje i [adresse] skal være sikre. Det foreslås derfor, at der afsættes en fast årlig pulje, møntet på trafiksikkerhed og tryghed, hvor projekter og indsatser i hele [adresse] udpeges i en kommende Trafiksikkerhedstrategi. Det foreslås desuden, at der afsættes de nødvendige midler til at kortlægge hvilke af vores 47 kommunale skoler, der har størst udfordringer med sikre skoleveje (skolevejsanalyse) og herunder at lave løsninger, som er tilpasset det enkelte sted og den enkelte udfordring. Derved skal hver eneste skolevej blive sikker og tryg at færdes på. Der er ikke sat et endeligt beløb på, da hele analysen ønskes finansieret!

Kontaktperson fra partiet: Nicolaj Bruun, Carina Jespersen og Poul Klausen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.